CELEX: 62015CN0137
Language: el
Date: 2015-03-20 00:00:00
Title: Υπόθεση C-137/15: Αίτηση προδικαστικής αποφάσεως την οποία υπέβαλε το Tribunal Superior de Justicia de la Comunidad Autónoma del País Vasco (Ισπανία) στις 20 Μαρτίου 2015 — María Pilar Plaza Bravo κατά Servicio Público de Empleo Estatal. Dirección Provincial de Álava

1.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/10
            
         Αίτηση προδικαστικής αποφάσεως την οποία υπέβαλε το Tribunal Superior de Justicia de la Comunidad Autónoma del País Vasco (Ισπανία) στις 20 Μαρτίου 2015 — María Pilar Plaza Bravo κατά Servicio Público de Empleo Estatal. Dirección Provincial de Álava
   (Υπόθεση C-137/15)
   (2015/C 178/11)
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Superior de Justicia de la Comunidad Autónoma del País Vasco
   
      Διάδικοι στην υπόθεση της κύριας δίκης
   
   
      Εκκαλούσα: María Pilar Plaza Bravo
   
      Εφεσίβλητη: Servicio Público de Empleo Estatal. Dirección Provincial de Álava [Δημόσια Υπηρεσία Απασχολήσεως, Περιφερειακή Διεύθυνση της Álava]
   
      Προδικαστικό ερώτημα
   
   Αντιτίθεται στο άρθρο 4, παράγραφος 1, της οδηγίας 79/7/ΕΚ (1) του Συμβουλίου, της 19ης Δεκεμβρίου 1978, περί της προοδευτικής εφαρμογής της αρχής της ίσης μεταχειρίσεως μεταξύ ανδρών και γυναικών σε θέματα κοινωνικής ασφαλίσεως, υπό περιστάσεις όπως αυτές της υπό κρίση υποθέσεως, εθνική κανονιστική ρύθμιση βάσει της οποίας, για τον υπολογισμό του ποσού παροχής πλήρους ανεργίας σε εργαζομένη μερικής απασχολήσεως, λόγω απώλειας της μοναδικής εργασίας που διέθετε, εφαρμόζεται επί του ανώτατου προβλεπόμενου από τον νόμο ορίου των παροχών ανεργίας συντελεστής μερικής απασχολήσεως ο οποίος αντιστοιχεί στο ποσοστό που αντιπροσωπεύει το ωράριο μερικής απασχολήσεως σε σχέση με το ωράριο εργαζομένου σε παρεμφερή κατάσταση αλλά με πλήρη απασχόληση, λαμβανομένου υπόψη ότι στο εν λόγω κράτος μέλος οι εργαζόμενοι υπό καθεστώς μερικής απασχολήσεως είναι στη συντριπτική πλειονότητά τους γυναίκες;
   
      (1)  ΕΕ ειδ. έκδ. 003/01, σ. 160.